На основу члана 43. Покрајинске скупштинске одлуке о покрајинској управи ("Службени лист АПВ", број 37/2014) и члана 10. Покрајинске скупштинске одлуке о буџету Аутономне покрајине Војводине за 2015. годину ("Службени лист АПВ", број 53/2014), Покрајински секретаријат за привреду, запошљавање и равноправност полова, р а с п и с у ј е

**К О Н К У Р С**  
**ЗА ДОДЕЛУ БЕСПОВРАТНИХ СРЕДСТАВА УДРУЖЕЊИМА ГРАЂАНА / УДРУЖЕЊИМА ЖЕНА СА ТЕРИТОРИЈЕ АП ВОЈВОДИНЕ СА ЦИЉЕМ ПОДИЗАЊА КАПАЦИТЕТА ОРГАНИЗАЦИЈА И УНАПРЕЂЕЊА РАДА**  
**БРОЈ:133-401-396/2015-05**

Покрајински секретаријат за привреду, запошљавање и равноправност полова, додељује бесповратна средства у износу од 2.300.000,00 динара(словима: двамилионатристахиљада динара) обезбеђена Покрајинском скупштинском одлуком о буџету Аутономне Покрајине Војводине за 2015. годину, Програм 1001 – Унапређење и заштита људских и мањинских права и слобода, програмска активност 1008 – Афирмација родне равноправности, економска класификациа 4819 – дотације осталим непрофитним институцијама, из извора финансирања 01 00 Приходи из буџета ради реализације пројеката из области равноправности полова.

ЦИЉ ФИНАНСИРАЊА:

Подизање капацитета организација за организацију и спровођење програма, скупова, едукација и сл, у области равноправности полова.

УСЛОВИ КОНКУРСА:

1. Право учешћа на Конкурсу имају удружења грађана/ удружења жена са територије АП Војводине које својим програмима афирмишу област равноправности полова.

2. Подносилац може аплицирати само са једним пројектом, а висина тражених средстава не може бити већа од 120.000,00 динара (стодвадесетхиљададинара).

Удружења грађана/ удружења жена са територије АП Војводине, која нису испунила раније уговорену обавезу а уговорена обавеза је истекла, према Покрајинском секретаријату за привреду, запошљавање и равноправност полова, изузети су од права на доделу средстава.

Пријаве на Конкурс подносе се на конкурсним обрасцима који се могу преузети у Покрајинском секретаријату за привреду, запошљавање и равноправност полова, Нови Сад, Булевар Михајла Пупина број 16, спрат II, канцеларија 19 или са сајта [www.spriv.vojvodina.gov.rs](http://www.spriv.vojvodina.gov.rs)

Подносилац пријаве доставља следећу документацију:

- решење о регистрацији подносиоца пријаве  
- фотокопију решења о ПИБ-у  
- попуњен конкурсни образац уз опис пројекта  
- буџет пројекта

Пријаве на Конкурс са припадајућом документацијом, достављају се у затвореној коверти на адресу: Покрајински секретаријат за привреду, запошљавање и равноправност полова, Нови Сад, Булевар Михајла Пупина 16, поштом или лично преко писарнице покрајинских органа, са назнаком „Конкурс за доделу бесповратних средстава удружењима грађана /удружења жена за финансирање пројеката у области равноправности полова".

Неће се узимати у разматрање неблаговремене и непотпуне или неправилно попуњене пријаве, пријаве које нису поднете од стране овлашћених лица, као ни пријаве које нису предмет конкурса.

Рок за подношење пријаве је 01.04.2015. године.

Одлука о додели средстава по истеку Конкурса објавиће се на сајту Секретаријата, након чега се подносилац захтева позива да потпише уговор и преда Секретаријату две бланко соло менице, регистроване у својој пословној банци, на име гаранције уредног извршавања обавеза. Уколико се подносилац пројекта не одазове позиву за потписивање уговора у року од 15 дана од дана обавештења да му је пројекат одобрен, сматраће се да је одустао од реализације пројекта.

Информације у вези са Конкурсом могу се добити у Секретаријату на телефон 021/487-4609.